12. februāris

**12. februāris** ir gada 43. diena pēc Gregora kalendāra. Līdz gada beigām ir atlikušas 322 (323 garajā gadā) dienas.

## Vārda dienas
Karlīna, Līna

## Notikumi
* 1541. gads — Santjago Čīlē dibināja konkistadors Pedro de Valdīvija.
* 1818. gads — Čīle ieguva neatkarību no Spānijas.
* 1900. gads — beidza pastāvēt Dahomeja, tā kļuva par Francijas koloniju.
* 1908. gads — sākās pirmās autosacīkstes apkārt zemeslodei no Ņujorkas uz Parīzi.
* 1912. gads — Ķīnas Republika sāka lietot Gregora kalendāru.
* 1934. gads — sākās Austrijas Pilsoņu karš.
* 1950. gads — dibināta Eiropas Raidorganizāciju apvienība.
* 1955. gads — PSRS valdība izdeva rīkojumu par raķešu poligona (vēlāk tas ieguva nosaukumu "Baikonuras kosmodroms") izveidi tuksnesī pie Tjuratamas (Kazahijas PSR).
* 1961. gads — PSRS palaida zondi *[[Venera-1]]* uz Veneru.
* 1973. gads — Ohaio kļuva par pirmo ASV štatu, kur uz ceļazīmēm tiek rakstītas arī SI mērvienības.
* 1992. gads — pieņemts pašreizējais Mongolijas karogs.
* 1994. gads — sākās 17. ziemas olimpiskās spēles Lillehammeres pilsētā Norvēģijā.
* 2001. gads — kosmiskā zonde *[[NEAR Shoemaker]]* tika novadīta uz 433 Eros virsmas, kļūstot par pirmo aparātu, kas nosēdies uz asteroīda.
* 2019. gads — Maķedonijas Republikas nosaukums oficiāli tika mainīts uz Ziemeļmaķedonijas Republika.

### Izklaidē un kultūrā
* 2010. gads — Berlīnes kinofestivālā norisinājās filmas "Rēgu rakstnieks" pirmizrāde.

## Dzimuši
* 41. gads — Britāniks (*Britannicus*), Romas imperatora Klaudija un viņa trešās sievas Mesalīnas dēls (miris 55. gadā)
* 1760. gads — Jans Ladislavs Duseks (*Jan Ladislav Dussek*), čehu pianists un komponists (miris 1812. gadā)
* 1768. gads — Francis II (*Franz II*), Austrijas imperators (miris 1835. gadā)
* 1804. gads — Emīls Lencs (*Emil Lenz*), vācbaltiešu fiziķis (miris 1865. gadā)
* 1809. gads:
** Abrahams Linkolns (*Abraham Lincoln*), 16. ASV prezidents (miris 1865. gadā)
** Čārlzs Darvins (*Charles Darwin*), angļu dabaszinātnieks (miris 1882. gadā)
* 1812. gads — Johans Frīdrihs Štefenhāgens (*Johann Friedrich Steffenhagen*), Kurzemes hercogistes grāmatu iespiedējs
* 1874. gads — Edvards Māršs (*Edward Marsh*), amerikāņu airētājs, olimpiskais čempions (miris 1932. gadā)
* 1884. gads — Johans Laidoners (*Johan Laidoner*), Igaunijas armijas ģenerālis (miris 1953. gadā)
* 1851. gads — Eižens fon Bēms-Baverks (*Eugen Böhm Ritter von Bawerk*), austriešu ekonomists (miris 1914. gadā)
* 1856. gads — Eduards fon Bēms-Ermolli (*Eduard von Böhm-Ermolli*), austroungāru karavīrs (miris 1941. gadā)
* 1861. gads — Lū Salome (*Lou Salomé*), vācu intelektuāle (mirusi 1937. gadā)
* 1866. gads — Ļevs Šestovs (*Лев Шестов*), krievu filozofs (miris 1938. gadā)
* 1872. gads — Giljermo Heidens Raits (*Guillermo Hayden Wright*), meksikāņu polo spēlētājs, olimpiskās bronzas medaļas ieguvējs (miris 1949. gadā)
* 1881. gads (jaunais stils, pēc v.s. ) — Anna Pavlova (*Анна Павлова*), krievu baletdejotāja (mirusi 1931. gadā)
* 1893. gads — Omars Bredlijs (*Omar Bradley*), ASV ģenerālis (miris 1981. gadā)
* 1900. gads — Vasilijs Čuikovs (*Василий Чуйков*), PSRS krievu ģenerālis (miris 1982. gadā)
* 1918. gads — Džulians Švingers (*Julian Schwinger*), ASV fiziķis (miris 1994. gadā)
* 1933. gads — Kosts Gavrs (*Costa-Gavras*), Grieķijā dzimis franču kinorežisors un scenārists
* 1934. gads — Bills Rasels (*Bill Russell*), ASV basketbolists (miris 2022. gadā)
* 1938. gads — Juris Bojārs, Latvijas politiķis un jurists
* 1939. gads — Rejs Manzareks (*Raymond Manczarek*), ASV mūziķis (miris 2013. gadā)
* 1944. gads — Vlastimils Horts (*Vlastimil Hort*), čehu izcelsmes Vācijas šahists (miris 2025. gadā)
* 1950. gads — Maikls Aironsaids (*Michael Ironside*), kanādiešu aktieris
* 1959. gads:
** Andris Daņiļenko, latviešu estrādes dziedātājs un vokālais pedagogs
** Ingus Pētersons, latviešu dziedātājs
* 1968. gads — Normunds Sējējs, latviešu hokejists
* 1974. gads — Toranosuke Takagi (*高木 虎之介*), japāņu autosportists
* 1970. gads — Ineta Ziemele, latviešu tiesību zinātniece, tiesnese
* 1978. gads — Susanne Vigene (*Susanne Wigene*), norvēģu skrējēja
* 1980. gads:
** Riko Fata (*Rico Fata*), kanādiešu hokejists
** Huans Karloss Ferero (*Juan Carlos Ferrero*), spāņu tenisists
** Kristīna Riči (*Christina Ricci*), amerikāņu aktrise
* 1981. gads — Oļegs Saprikins (*Олег Сапрыкин*), krievu hokejists
* 1986. gads — Džordžīna Railija (*Georgina Reilly*), angļu-kanādiešu aktrise
* 1985. gads — Kārlis Bardelis, latviešu piedzīvojumu meklētājs un pasaules apceļotājs (miris 2025. gadā)
* 1988. gads — Nauris Brikmanis, latviešu mūziķis, aktieris un televīzijas raidījumu vadītājs
* 2001. gads — Hviča Kvarachelija (*ხვიჩა კვარაცხელია*), gruzīnu futbolists

## Miruši
* 1554. gads — Džeina Greja (*Jane of England*), Anglijas un Īrijas karaliene (dzimusi 1537. gadā)
* 1798. gads — Staņislavs Poņatovskis (*Stanisław Poniatowski*), pēdējais Polijas karalis (dzimis 1732. gadā)
* 1804. gads — Imanuels Kants (*Immanuel Kant*), vācu filozofs (dzimis 1724. gadā)
* 1836. gads — Frīdrihs Šleiermahers (*Friedrich Schleiermacher*), vācu filozofs (dzimis 1768. gadā)
* 1896. gads — Ambruāzs Tomā (*Ambroise Thomas*), franču komponists (dzimis 1811. gadā)
* 1904. gads — Antonio Labriola (*Antonio Labriola*), itāļu filozofs (dzimis 1843. gadā)
* 1912. gads — Gerhards Armauers Hansens (*Gerhard Armauer Hansen*), norvēģu ārsts (dzimis 1841. gadā)
* 1916. gads — Rihards Dēdekinds (*Richard Dedekind*), vācu matemātiķis (dzimis 1831. gadā)
* 1940. gads — Filips Tomelins (*Philip Tomalin*), franču kriketa spēlētājs (dzimis 1856. gads)
* 1941. gads — Vilhelms Karstenss (*Wilhelm Carstens*), vācu airētājs (dzimis 1869. gadā)
* 1942. gads — Abrahams Šterns (*אברהם שטרן*), Izraēlas cionistu organizācijas līderis (dzimis 1907. gadā)
* 1954. gads — Dziga Vertovs (*Дзига Вертов*), ebreju izcelsmes PSRS dokumentālā kino režisors, scenārists un kino teorētiķis (dzimis 1896. gadā)
* 1960. gads — Rūlofs Kleins (*Roelof Klein*), nīderlandiešu airētājs (dzimis 1877. gadā)
* 1965. gads — Valdemārs Štefens (*Waldemar Steffen*), vācu vieglatlēts (dzimis 1872. gadā)
* 1984. gads — Hulio Kortasars (*Julio Cortázar*), argentīniešu rakstnieks (dzimis 1914. gadā)
* 1989. gads — Tomass Bernhards (*Thomas Bernhard*), austriešu rakstnieks (dzimis 1931. gadā)
* 1993. gads — Džeimss Baldžers (*James Bulger*), divus gadus vecs bērns, kuru nolaupīja un noslepkavoja divi 10 gadus veci zēni (dzimis 1990. gadā)
* 2020. gads — Aleksandrs Demčenko, latviešu kino režisors un operators (dzimis 1954. gadā)
* 2022. gads — Aivans Raitmans (*Ivan Reitman*), Čehoslovākijā dzimis kanādiešu kino un TV režisors un scenārists (dzimis 1946. gadā)
* 2023. gads — Mihails Gruzdovs, latviešu teātra režisors un aktiermeistarības pasniedzējs (dzimis 1953. gadā)
* 2024. gads — Juris Kulakovs, latviešu mūziķis (dzimis 1958. gadā)
* 2025. gads — Ilze Indrāne, latviešu rakstniece (dzimusi 1927. gadā)

## Brīvdienas un piemiņas dienas
* Darvina diena
* Džordžijas diena (Džordžijas štatā, ASV)
* Linkolna diena (ASV)
* Sarkanās rokas diena